**LIETUVOS RESPUBLIKOS KULTŪROS MINISTRO**

**Į S A K Y M A S**

**DĖL BIBLIOTEKŲ VEIKLOS STATISTINIŲ ATASKAITŲ FORMŲ PATVIRTINIMO**

2006 m. gruodžio 22 d. Nr. ĮV-695

Vilnius

Vadovaudamasis Lietuvos Respublikos statistikos įstatymo (Žin., 1993, Nr. [54-1048](https://www.e-tar.lt/portal/lt/legalAct/TAR.026F44E06A27); 1999, Nr. 114-3299) 10 straipsnio 1 dalies 1 punktu ir 14 straipsnio 2 dalimi bei Lietuvos Respublikos bibliotekų įstatymo (Žin., 1995, Nr. [51-1245](https://www.e-tar.lt/portal/lt/legalAct/TAR.5A04D7CC7EF6); 2004, Nr. 120-4431) 4 straipsnio 11 punktu, remdamasis Lietuvos Respublikos standartu LST EN ISO 2789:2005 „Informacija ir dokumentai. Tarptautinė bibliotekų statistika (ISO 2789:2003)“, kurio privalomas taikymas bibliotekų veikloje nustatytas Lietuvos Respublikos kultūros ministro 2006 m. kovo 3 d. įsakymu Nr. ĮV-93 (Žin., 2006, Nr. [30-1065](https://www.e-tar.lt/portal/lt/legalAct/TAR.BADF500B36D7)):

1. Tvirtinu šias bibliotekų veiklos statistinių ataskaitų formas (pridedama):

1.1. Bendroji \_\_\_\_\_\_\_\_\_\_\_\_ metų bibliotekų ataskaita (1 kultūra metinė);

1.2. Bibliotekos \_\_\_\_\_\_\_\_\_\_\_\_\_\_\_ metų ataskaita (1 biblioteka metinė).

2. Nustatau, kad bibliotekos ir bibliotekų veiklą vykdančios įstaigos bei už jas atsakingos institucijos pagal 1.1 ir 1.2 punktais patvirtintas statistinių ataskaitų formas teikia oficialios statistikos duomenis apie bibliotekų veiklą Lietuvos nacionalinės Martyno Mažvydo bibliotekos Bibliotekininkystės centrui (K Sirvydo g. 4, 01101 Vilnius).

3. Įpareigoju Lietuvos nacionalinę Martyno Mažvydo biblioteką konsultuoti bibliotekas ir kitas institucijas dėl šių statistinių ataskaitų formų pildymo ir naudojimo.

4. Pripažįstu netekusiu galios Lietuvos Respublikos kultūros ministro 2000 m. gruodžio 19 d. įsakymą Nr. 475 „Dėl bibliotekos statistinių ataskaitų formų patvirtinimo“.

KULTŪROS MINISTRAS JONAS JUČAS